
Deceluș – Găinile și porumbul

Sandu goli paharul cu lapte, își șterse cu mâneca de la cămașă gura, apoi îl întrebă pe cățelul Grivei:

–  Dar de ce laptele e alb, dacă iarba pe care o înfulecă văcuța, e verde?

–  Habar nu am, răspunse îngândurat Grivei, dar ar fi bine să-ți speli mânuțele și fața.

– Dar, de ce? De ce ar fi bine să-mi spăl mânuțele și fața?

– Ca să fie curate, să nu aibă microbi.

–  Dar de ce au microbi? Dar de ce prosopul devine murdar, doar ne ștergem de el cu mâinile curate.

– Cum să-ți explic, începu Grivei...

– Dar ce se aude afară?

– Nuștiu, e o ceartă, din câte înțeleg, între două găini.

Sandu, curios, sări repede să vadă ce se întâmplă.Grivei îl urmă.

– Dar de ce au găinile pene? întrebă Sandu ieșind pe ușă afară.

– Pentru că sunt păsări.

– Dar de ce noi nu avem pene?

